ย้ำไม่ก้าวก่ายตั้งซี 10 เสมา 1 รอชง ครม.ลอตสอง
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยถึงการแต่งตั้งโยกย้ายผู้บริหารระดับสูงของกระทรวงศึกษาธิการ (ศธ.) ที่ยังมีระดับ 11 และระดับ 10 ว่างอยู่ว่า การสรรหาเพื่อแต่งตั้งให้ดำรงตำแหน่งระดับ 10 ได้เริ่มสรรหาแล้ว ยังไม่ทราบว่าเสร็จสิ้นหรือยัง หากเสร็จสิ้น นายการุณ สกุลประดิษฐ์ ปลัด ศธ.จะเสนอมาให้ตนพิจารณากลั่นกรองและตัดสินใจอีกรอบ ตนไม่เข้าไปก้าวก่ายอยู่แล้ว หากคัดเลือกระดับ 10 ลอตสองดำเนินการเสร็จตนก็จะนำเสนอที่ประชุมคณะรัฐมนตรี (ครม.) ทันที โดยไม่รอแต่งตั้งพร้อมตำแหน่งระดับ 11 ของ ศธ.ที่ว่างอยู่ คือเลขาธิการสภาการศึกษา (สกศ.),เนื่องจากการรับโอนข้าราชการระดับสูงของ ศธ.ไปประจำที่สำนักนายกรัฐมนตรีตามมติ ครม.จะมีผลตั้งแต่วันที่ทรงพระกรุณาโปรดเกล้าฯแต่งตั้ง ควรให้มีการประกาศในราชกิจจานุเบกษาอย่างเป็นทางการเสียก่อน จากนั้นค่อยมาคัดเลือกผู้ที่เหมาะสม ต่อข้อถามถึงกระแสข่าวปรับ ครม.และมีรายชื่อ รมว.ศธ. ถูกปรับออกจากตำแหน่ง นพ.ธีระเกียรติกล่าวว่า เป็นข้อมูลเก่าทั้งนั้น การที่ตนจะดำรงตำแหน่ง รมว.ศธ.หรือไม่ ขึ้นอยู่กับการตัดสินใจของนายกรัฐมนตรี,ด้านนายการุณกล่าวว่า ได้เตรียมเอกสารการสรรหารองเลขาธิการกพฐ.และรองเลขาธิการ กอศ.เรียบร้อยแล้ว จะมีประชุมคณะกรรมการกำหนดเกณฑ์การสรรหาวันที่ 5 พ.ย.นี้ ส่วนรองเลขาธิการ กกอ. เนื่องจากร่าง พ.ร.บ.ปรับปรุง กระทรวง ทบวง กรม พ.ศ ของกระทรวงอุดมศึกษา วิทยาศาสตร์วิจัยและนวัตกรรมได้ผ่านการเห็นชอบจาก ครม.แล้ว คงต้องชะลอออกไปก่อน.
หากคัดเลือกระดับ 10 ลอตสองดำเนินการเสร็จตนก็จะนำเสนอที่ประชุมคณะรัฐมนตรี (ครม.) ทันที โดยไม่รอแต่งตั้งพร้อมตำแหน่งระดับ 11 
แต่งตั้งโยกย้าย,ผู้บริหารระดับสูง,กระทรวงศึกษาธิการ,สรรหา,ธีระเกียรติ เจริญเศรษฐศิลป์,การศึกษา